### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Inga Pedersen**

Budgetforslaget bakkes op om af projektgruppen [adresse]

Baggrund og formål

Af sundhedspolitikken for [adresse] fremgår bevægelse i dagligdagen, som en ud af syv vigtige sundhedsudfordringer. Det er der god grund til: Flere børn bevæger sig for lidt og lider af overvægt. Corona-nedlukningen har forværret denne problemstilling.

Jeppe Thorsen går derfor godt i tråd med, at [adresse] har givet et solidt løft til anlæg af idrætsfaciliteter. Sport og Fritid har fordelt puljen til projekter, der ofte vil blive etableret og drevet af frivillige og foreninger som selvejende institutioner. Et strategisk valg Aarhus Kommune har truffet.

Der eksisterer dog den udfordring, at midler til driften af faciliteterne ikke følger med det stigende udbud af idrætsfaciliteter. For nuværende råder MBU over en årlig pulje på kun 800.000 kr. til skoler, hvor det ikke er muligt at undervise alle skolens klasser på skolens eksisterende idrætsfaciliteter. Hvis idrætsfaciliteterne skal kunne benyttes af skoleelever i dagtimerne, er det nødvendigt med et rimeligt tilskud til driften af faciliteterne i de selvejende institutioner.

Eksempel: En fremtidig selvejende institution som [adresse] på [adresse] grund er blevet tildelt 32.000 kr. årligt for Gammelgaardsskolens anvendelse af hallen i skoletiden mandag til fredag. Dette svarer til en timepris på ca. 20 kr. Til sammenligning skal idrætsforeningerne betale 300 kr. i timen ud fra den forventede lånoptagning og indsamling af penge fra fonde og borgere. Beløbet på de 20 kr. dækker end ikke rengøringen, og kan tvinge idrætscentret til at udleje til anden side end til skolen for at kunne gennemføre en ansvarlig drift af idrætscentret.

Konkret budgetforslag

Ad) Tilførsel af flere økonomiske midler til MBU til skolernes anvendelse af idrætsfaciliteter drevet som selvejende institutioner.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.